ΥΛΙΚΟ ΓΙΑ ΠΡΟΒΛΗΜΑΤΙΣΜΟ

Αφού διαβάσετε τις σημειώσεις για την Ετερότητα, την προκατάληψη και το Ρατσισμό, διαβάστε το παρακάτω κείμενο. Ποια νομίζετε ότι είναι η σχέση μεταξύ των λαών και των πολιτισμών; Μήπως είναι μεγαλύτερη η συσχέτιση από ότι φανταζόμαστε;

Η ΚΑΘΗΜΕΡΙΝΗ ΖΩΗ ΕΝΟΣ ΑΜΕΡΙΚΑΝΟΥ

«...Ο τυπικός σημερινός Αμερικανός πολίτης σηκώνεται από το κρεβάτι του που είναι φτιαγμένο πάνω σε ένα μοντέλο που προέρχεται από την **Εγγύς Ανατολή** και τροποποιήθηκε στη Β. Ευρώπη, πριν μεταφερθεί στην Αμερική. Πηγαίνοντας για πρόγευμα σταματάει να αγοράσει μια εφημερίδα πληρώνοντας με νομίσματα που είναι μια αρχαία εφεύρεση της **Λυδίας**... Το πιάτο του είναι ένα είδος αγγειοπλαστικής που εφευρέθηκε στην **Κίνα**. Το μαχαίρι του είναι από ατσάλι, ένα μεταλλικό κράμα που πρωτοφτιάχτηκε στη **Ν. Ινδία**, το πιρούνι του, μια μεσαιωνική **ιταλική εφεύρεση**, και το κουτάλι του, ένα παράγωγο ενός **ρωμαϊκού** πρωτοτύπου... Έπειτα παίρνει τον καφέ του, ένα προϊόν από ένα φυτό της **Αβυσσηνίας,** με κρέμα και ζάχαρη. Όταν ο φίλος μας έχει τελειώσει το φαγητό του, κάθεται αναπαυτικά στην καρέκλα του, για να καπνίσει, που είναι μια **ινδιανο-αμερικάνικη** συνήθεια, για να απολαύσει καπνίζοντας το προϊόν ενός φυτού που εγκλιματίστηκε στη **Βραζιλία.**.. Ενώ καπνίζει, διαβάζει τις ειδήσεις της ημέρας, καταχωρημένες στον τύπο με στοιχεία που εφευρέθηκαν στη **Γερμανία**. Καθώς απορροφάται με τις περιγραφές των ξένων προβλημάτων - κι αν είναι ένας καλός συντηρητικός πολίτης- ευχαριστεί μια **εβραϊκή θεότητα** στην **ινδο-ευρωπαϊκή γλώσσα**, για το ότι γεννήθηκε 100% γνήσιος Αμερικάνος...»

(Λ. Σταυριανού, 1985:24-25)